**OBAVIJEST - PROMATRAČI**

Pravo promatrati izborni postupak, provedbu izbora te rad izbornih tijela imaju:

* promatrači političkih stranaka registriranih u Republici Hrvatskoj koje su predložile kandidacijsku listu, (promatrači političkih stranaka),
* promatrači birača koji su predložili kandidacijsku listu grupe birača, (promatrači birača),
* promatrači nevladinih udruga registriranih u Republici Hrvatskoj kao udruga koja djeluje na području neovisnog promatranja izbornih postupaka i/ili promicanja ljudskih i građanskih prava (promatrači nevladinih udruga)

Pravo promatranja izbora obuhvaća promatranje cjelokupnog izbornog postupka, a naročito glasovanje, rad izbornih tijela i uvid u cjelokupni izborni materijal.

Popis promatrača dostavlja se Gradskom izbornom povjerenstvu Grada Koprivnice, najkasnije do 18. studenoga 2022. godine. Popis treba sadržavati: ime i prezime promatrača, adresu stanovanja, OIB i podatak u ime koga promatrač promatra izbore, a predaje se elektronskim putem na adresu: izbori@koprivnica.hr

Uz popis se dostavlja i potvrda o svojstvu promatrača koju izdaje i potpisuje osoba ovlaštena za zastupanje političke stranke odnosno udruge određene statutom ili drugom odlukom donesenom na temelju statuta stranke, odnosno punomoćnik kojeg ta osoba ovlasti, odnosno nositelj kandidacijske liste grupe birača.

Uz popis promatrača za promatranje izbora nevladina udruga će dostaviti presliku rješenja

Iznimno, ukoliko na biračko mjesto dođe promatrač koji se ne nalazi na navedenom popisu dužan je biračkom odboru predati potvrdu o svojstvu promatrača potpisanu od ovlaštene osobe te će mu birački odbor dozvoliti pravo promatranja izbornog postupka.

Promatrač ima pravo:

* promatranja cjelokupnog izbornog postupka i pravo uvida u cjelokupni izborni materijal sve do proglašenja službenih konačnih rezultata izbora,
* biti nazočan radu nadležnog izbornog povjerenstva za vrijeme održavanja sjednica te upozoravati na uočene nepravilnosti,
* davati pisane, obrazložene primjedbe na rad izbornog tijela koje se prilažu zapisniku o radu izbornog tijela,
* zahtijevati presliku ili prijepis zapisnika o radu izbornog tijela čiji je rad promatrao, te ima pravo biti nazočan primopredaji izbornog materijala
* biti nazočan radu biračkog odbora od pripremanja biračkog mjesta prije otvaranja, za vrijeme glasovanja, prebrojavanja glasačkih listića i utvrđivanja rezultata glasovanja, te ispunjavanja zapisnika o radu biračkog odbora
* stavljati obrazložene primjedbe na rad biračkog odbora u zapisnik o radu biračkog odbora ili ih u pisanom obliku priložiti tom zapisniku
* smije dolaziti i odlaziti s biračkog mjesta, ne remeteći postupak glasovanja i rad biračkog odbora
* biti nazočan glasovanju i prebrojavanju glasova, upozoravati na nepravilnosti i tražiti njihovo otklanjanje.

Obveze promatrača su slijedeće:

* za vrijeme promatranja rada biračkog odbora ne smije odgovarati na upite birača, a u slučaju da mu se birač obrati, dužan je uputiti ga predsjedniku ili članu biračkog odbora,
* ne smije ometati rad izbornog tijela.
* ne smije tonski ili video snimati rad izbornog tijela
* ne smije nositi bilo kakve oznake, fotografije kandidata ili druge promidžbene materijale te na bilo koji drugi način utjecati na birače.

Promatrač ne smije ometati rad izbornog tijela. Predsjednik izbornog tijela usmeno će opomenuti promatrača koji ometa rad izbornog tijela. Ako promatrač unatoč opomeni nastavi s ometanjem, predsjednik izbornog tijela ovlašten je naložiti njegovo udaljavanje.

Kandidat na izborima ne smije biti promatrač na izborima za koje je kandidat.

GRADSKO IZBORNO POVJERENSTVO

GRADA KOPRIVNICE